jkorsvik/nowiki_second_scrape_merged huggingface dataset:
Hans Henrik Scheel

Hans Henrik Scheel (født 22. september 1956) er en norsk samfunnsøkonom og embetsmann. Han er finansråd, det vil si øverste administrative leder av Finansdepartementet, fra 1. februar 2015. Han var administrerende direktør i Statistisk sentralbyrå 2011–2015.


== Karriere ==
Scheel er utdannet samfunnsøkonom (cand.oecon.) fra Universitetet i Oslo i 1985. Han var gjesteforsker ved Department of Economics, University of California, San Diego i 1992-1993. Fra 1993 til 2010 var han ekspedisjonssjef i Finansdepartementets skatteøkonomiske avdeling. Før det har han blant annet arbeidet i planleggingsavdelingen og økonomiavdelingen i samme departement. Fra 2003 til juli 2004 var han konstituert departementsråd i Moderniseringsdepartementet og i perioden fra august 2006 til januar 2008 ansatt som ekspedisjonssjef for Innenriksavdelingen ved Statsministerens kontor.I statsråd 17. desember 2010 ble Scheel utnevnt som administrerende direktør i Statistisk sentralbyrå (SSB) for en periode på seks år. Scheel tiltrådte som SSB-direktør i februar 2011.
Han ble i statsråd 19. desember 2014 utnevnt til finansråd i Finansdepartementet.I 2014 ledet han utvalget som la fram NOU 2014:13, Kapitalbeskatning i en internasjonal økonomi.Scheel er bosatt på Bekkestua i Bærum og har fire barn.


== Referanser ==


== Eksterne lenker ==

(no) Publikasjoner av Hans Henrik Scheel i BIBSYS
Mihaela Tivadar

Maria Mihaela Tivadar (født 14. juni 1982) er en rumensk håndballspiller. Hun spiller for klubblaget CS Universitatea Jolidon Cluj-Napoca og for det rumenske landslaget.
Florina Chintoan

Florina Maria Chintoan (født 6. desember 1985) er en rumensk håndballspiller. Hun spiller for klubblaget CS Universitatea Jolidon Cluj-Napoca og for det rumenske landslaget.


== Eksterne lenker ==
(en) Florina Chintoan – Olympedia 
(en) Florina Chintoan – Sports-Reference (OL-resultater – arkivert)
Roxana Han

Roxana Han (født 28. mai 1980 i Craiova, Romania) er en rumensk håndballspiller. Hun spiller for klubblaget CS Oltchim Râmnicu Vâlcea og for det rumenske landslaget.


== Referanser ==


== Eksterne lenker ==
Spillerprofil på CS Oltchim Râmnicu Vâlceas nettsted
Talida Tolnai

Talida Tolnai (født 21. august 1979) er en rumensk håndballspiller. Hun spiller for klubblaget CS Oltchim Râmnicu Vâlcea og for det rumenske landslaget.


== Eksterne lenker ==
(en) Talida Tolnai – Olympics.com 
(en) Talida Tolnai – Olympic.org 
(en) Talida Tolnai – Olympedia 
(en) Talida Tolnai – Sports-Reference (OL-resultater – arkivert) 
(ro) Talida Tolnai – Romanias olympiske komité 
(en) Talida Tolnai – Det europeiske håndballforbundet (EHF) 
Spillerprofil på CS Oltchim Râmnicu Vâlceas nettsted
Oana Șoit

Oana Florica Șoit (født 3. mai 1981) er en rumensk håndballspiller. Hun spiller for det spanske klubblaget SD Itxaco og for det rumenske landslaget.
Hurdalsvassdragene

Hurdalsvassdragene er et begrep som er brukt i Verneplan for vassdrag, og omfatter hele nedbørfeltet til Hurdalssjøen, men ikke selve Hurdalssjøen eller Andelva. Vassdragene ble i 1986 vernet mot kraftutbygging i Verneplan III for vassdrag. Verneplanen omfatter elvene Hona, Hegga, Gjødingelva, Høverelva (også kalt Hurdalselva), og Steinsjøelva med flere.


== Referanser ==
Codex Ephraemi Rescriptus

Codex Ephraemi Rescriptus er et håndskrevet pergament-manuskript fra 400-tallet, og er en del av en gresk bibel.
Det inneholder Det nye testamentet og Septuaginta (bare deler av det). Det inneholder 209 blader. Teksten er skrevet i en kolonne per side, med 40–46 linjer per side.Det er en palimpsest. Den ble overskrevet i det 12. århundret.
Manuskriptet er oppbevart ved Bibliothèque nationale de France (Gr. 9) i Paris. Det ble fraktet til Paris som krigsbytte fra Firenze.


== Se også ==
Codex Sinaiticus
Codex Vaticanus
Codex Alexandrinus


== Referanser ==


== Eksterne lenker ==
(en) Codex Ephraemi – kategori av bilder, video eller lyd på Commons 
Codex Ephremi C (04): en Encyclopedia of Textual Criticism
Liste des principaux codex grecs de la Bible Arkivert 17. oktober 2012 hos Wayback Machine.
Tischendorf, Codex Ephraemi Syri rescriptus, sive Fragmenta Novi Testamenti, Lipsiae 1843
Tischendorf, Codex Ephraemi Syri rescriptus, sive Fragmenta Veteris Testamenti, Lipsiae 1845
Aurelia Brădeanu

Aurelia Brădeanu (født 5. mai 1979 i Slatina, Romania) er en rumensk håndballspiller. Hun spiller for det ungarske klubblaget Győri Audi ETO KC og for det rumenske landslaget.


== Eksterne lenker ==
(en) Aurelia Brădeanu – Olympedia 
(en) Aurelia Brădeanu – Sports-Reference (OL-resultater – arkivert) 
(en) Aurelia Brădeanu – Det europeiske håndballforbundet (EHF) 
Spillerprofil på nettstedet til Győri Audi ETO KC
Doomsday Rock ’n Roll

Doomsday Rock 'n Roll er et musikkalbum med Chrome Division, utgitt i 2006. Dette er bandets debutalbum.
Albumet nådde 31.-plass på den norske albumlista.


== Sporliste ==
«Doomsday Overture» – 1:30
«Serial Killer» – 3:46
«Hate» – 3:50
«Trouble With the Law» – 4:44
«Chrome Division» – 3:50
«Here Comes Another One» – 3:04
«1st Regiment» – 5:25
«Breathe Easy» – 3:46
«The Angel Falls» – 4:16
«Till the Break of Dawn» – 3:30
«We Want More» – 6:17
«When the Shit Hits the Fan» – 2:08


== Musikere ==
Stian Thoresen (Shagrath) – Rytmegitar
Ricky Black – Sologitar
Bjørn Luna – bassgitar
Tony Kirkemo (Tony White) – trommer
Eddie Guz – vokal


== Referanser ==


== Eksterne lenker ==
(en) Doomsday Rock 'n Roll på Discogs 
(en) Doomsday Rock 'n Roll på MusicBrainz 
(en) Doomsday Rock 'n Roll på AllMusic
Booze, Broads and Beelzebub

Booze, Broads and Beelzebub er det norske heavy metalbandet Chrome Division sitt andre studioalbum. Det ble sluppet 18. juli 2008 på Nuclear Blast. 15. januar 2008 meldte bandet at de var ferdig med opptakene til albumet på MySpace bloggen sin og 14. mai 2008 bekjentgjorde de albumtittelen og den planlagte slippdatoen. Dette ble sett av metalunderground, hevy metal-scenens nyhetsbyrå. Opptakene ble gjort i Studio Fredmann i Gøteborg i løpet av syv dager. Før bloggpostene sa bassisten Bjørn Luna i et intervju med metaleagle at det neste albumet fra Chrome Division skulle slippes på Nuclear Blast, siden bandet hadde en kontrakt for tre album med selskapet, og Blabbermouth.net bekreftet dette.


== Sporliste ==
Alle låter skrevet av Chrome Division om ikke noe annet er oppgitt.

«The Second Coming» – 1:02
«Booze, Broads and Beelzebub» – 4:20
«Wine of Sin» – 4:10
«Raven Black Cadillac» – 4:22
«Life of a Fighter» – 4:38
«The Devil Walks Proud» – 3:50
«Hate This Town» – 3:55
«The Boys from the East» – 4:47
«Doomsday Rider» – 3:46
«Let's Hear It» – 4:55
«Sharp Dressed Man» (ZZ Top cover) – 3:10 (ZZ Top)
«Bad Broad (Good Girl Gone Bad)» – 4:12
«Raise Your Flag» – 3:00


== Musikere ==
Shagrath: Gitarer
Eddie Guz: Vokal
Ricky Black: Gitarer
Luna: Bassgitar
Tony White: Trommer


== Produksjon ==
Arrangement og produksjon: Chrome Division
Opptak og engineering: Fredrik Nordstrøm; assistenter: Henrik Udd og Ricky Black
Miksing: Shagrath, Fredrik Nordstrøm og Henrik Udd
Mastering: Peter in de Betou


== Referanser ==


== Eksterne lenker ==
(en) Booze, Broads and Beelzebub på Discogs 
(en) Booze, Broads and Beelzebub på MusicBrainz 
(en) Booze, Broads and Beelzebub på AllMusic
Cristina Vărzaru

Cristina Georgiana Vărzaru (født 5. desember 1979 i Corabia, Romania) er en rumensk tidligere håndballspiller. Hun spilte sist for CSM București og for det rumenske landslaget.
Per april 2020 var hun generalsekretær for Romanias håndballforbund.


== Referanser ==


== Eksterne lenker ==
(en) Cristina Vărzaru – Olympics.com 
(en) Cristina Vărzaru – Olympic.org 
(en) Cristina Vărzaru – Olympedia 
(en) Cristina Vărzaru – Sports-Reference (OL-resultater – arkivert) 
(ro) Cristina Vărzaru – Romanias olympiske komité 
(en) Cristina Vărzaru – Det europeiske håndballforbundet (EHF) 
Spillerprofil på Viborg HKs nettsted
Luminița Dinu-Huțupan

Luminița Dinu-Huțupan (født 6. november 1971 i Piatra Neamț, Romania) er en rumensk tidligere håndballspiller og nåværende trener. Hun er en håndballegende i Romania, og blir av noen ansett som den beste målvakten i rumensk håndballs historie.
Hun har spilt for CS Oltchim Râmnicu Vâlcea, Kometal Gjorče Petrov Skopje og Krim Ljubljana.
I en rundspørring organisert av Det internasjonale håndballforbundet i 2011 ble hun utnevnt til «beste kvinnelige håndballmålvakt» noensinne. 
Etter at hun la opp ble hun målvakttrener, bl.a. for Universitatea Alexandrion Cluj og HCM Râmnicu Vâlcea.


== Referanser ==


== Eksterne lenker ==
(en) Luminița Dinu-Huțupan – Olympedia 
(en) Luminița Dinu-Huțupan – Sports-Reference (OL-resultater – arkivert) 
Profil på EHFs nettsted Arkivert 30. mars 2014 hos Wayback Machine.
Palimpsest

Palimpsest (fra gresk palimpsestos, 'skrapt på ny') er et manuskript, en pergamentrull eller en bok som er blitt renset, det vil si der skrivematerialet er blitt skrapt eller vasket for å radere ut tidligere skrift og så blitt brukt om igjen.


== Ordbakgrunn ==
Ordet kommer via latin palimpsestus som er avledet fra det greske παλίμψηστος, palímpsestos, et ord som er satt sammen av røttene palin, «igjen» og psên, «skrape», og betyr «utskrapt igjen».


== Slettede og gjenbrukte skrivematerialer ==
Til hverdagsbruk og undervisning skrev romerne på vokstavler der bokstavene kunne strykes vekk og brukes til nye tekster. Cicero omtalte disse tavlene som  palimpsester.Fordi papyrus og pergament var både vanskelig å lage og dyrt å skaffe, var sletting og gjenbruk ikke uvanlig. Man kunne enten skrape og pusse overflaten, bleke materialet eller stryke på hvitfarge for å lage blanke ark.
En del eldre manuskripter finnes som palimpsester, slik at det opprinnelige innholdet må fremkalles enten kjemisk eller ved forskjellige fotografiske teknikker.
Kladder og notater ble skrevet i sand eller på vokstavler. Slik sett kan også vanlige skolekrittavler omtalt som palimpsester, selv om denne bruken av ordet er nokså sjelden.
Palimpsester finnes også som barneleke, der en kan skrible noe slik at et vokspapir trykkes ned i farget voks. Når en skiller papir og voks, er arket tomt.


== Palimpsester i arkitektur ==
Innen arkitektur er betydningen «spor av noe som var», slik som eksempelvis spor på en husvegg etter det revne nabobygget.


== Se også ==

Codex Ephraemi Rescriptus, bibelmanuskript fra 400-tallet som er overskrevet på 1200-tallet
Paleografi, læren om tidlige håndskrifter
Pentimento (flertall pentimenti), overmalte deler av et kunstverk som blir synlige


== Referanser ==


== Eksterne lenker ==
(en) Palimpsests – kategori av bilder, video eller lyd på Commons
Kort notat om økonomiske og kulturelle hensyntagener ved produksjon av palimpsester
Hvordan man laget Archimedes-palimpsesten
Rinascimento virtuale et prosjekt i kartlegging, beskrivelse, studie og digital reproduksjon av greske palimpsester
Kjetil Paulsen

Kjetil Paulsen (født 30. mars 1956, død 9. august 2019) var en norsk diplomat og ambassadør.Paulsen var utdannet historiker fra Universitetet i Oslo. I 1983 ble han opptatt som aspirant i Utenriksdepartementet. Fra 1985 til 1988 var han knyttet til Norges faste delegasjon til FN i New York. Han tjenestegjorde deretter ved Norges ambassade i Lagos i Nigeria. I tiden 1990–1991 var han stasjonert ved den norske ambassaden i Romania. Fra 1991 til 1994 var han chargé d'affaires ved ambassaden i Etiopia.
Fra 1994 til 2000 arbeidet Paulsen i Utenriksdepartementets politiske avdeling og var fra 2000 til 2002 nestleder for UDs bistandsavdeling. Han var ministerråd ved Norges delegasjon til FN og andre internasjonale organisasjoner i Genève 2002–2006.I 2009 ble Paulsen utnevnt til Norges ambassadør i Skopje i Republikken Makedonia. Han var  Norges ambassadør til Thailand fra 2014 til 2018.Kjetil Paulsen var ridder av 1. klasse av Den Kongelige Norske Fortjenstorden (2010).


== Referanser ==


== Eksterne lenker ==
Cv of ambassador Kjetil Paulsen, Norges ambassade i Makedonia
Trine Skymoen

Trine Skymoen (født 24. september 1959 i Skodje) er en norsk diplomat. I april 2020 ble hun utnevnt til stillingen som Norges ambassadør til Ungarn.


== Karriere ==
Skymoen er utdannet cand.polit. i statsvitenskap med hovedfag i administrasjon og organisasjonsvitenskap fra Universitetet i Bergen. Etter endt utdannelse begynte hun i 1986 som aspirant i Utenriksdepartementet.Hun hadde sin første utenlandsstasjonering i Elfenbenskysten (1988–1991) og var deretter ved Norges delegasjon til FN i New York (1991–1994). Fra 1994 til 1996 var Skymoen chargé d'affaires ad interim ved Norges ambassade i Beograd i det som da var Den føderale republikken Jugoslavia. Skymoen var deretter fra 1996 tilbake i Oslo som rådgiver i departementet før hun i 1998 ble utnevnt til ambassaderåd ved Norges delegasjon til OSSE i Wien. Hun ble i 2001 forfremmet til ministerråd samme sted. Fra 2003 til 2005 var hun seniorrådgiver ved Statsministerens kontor, fra 2005 til 2008 var hun i ledelsen for avdelingen for sikkerhetspolitikk og nordområdene i Utenriksdepartementet og 2008 til 2009 var hun seniorrådgiver i avdelingen for FN og globale spørsmål. I 2008 gjennomgikk hun Forsvarets høgskole. 
Skymoen ble i 2009 utnevnt til Norges ambassadør i Bratislava i Slovakia. Etter en periode som fagdirektør, ble Skymoen i juni 2014 utnevnt til ambassadør i Sør-Afrika. I november 2014 fulgte sideakkreditering til Botswana. Hun hadde også ansvar for Lesotho, Madagaskar og Namibia.Etter en periode som seniorrådgiver, ble Skymoen i april 2020 utnevnt til ambassadør i Ungarn.


== Utmerkelser ==
Kongen utnevnte i 2010 Skymoen til ridder av 1. klasse av Den Kongelige Norske Fortjenstorden «for embetsfortjeneste».


== Referanser ==


== Eksterne lenker ==
Curriculum Vitae of the Ambassador Arkivert 18. mai 2010 hos Wayback Machine., Norges ambassade i Slovakia
Rolando Morán

Rolando Morán egentlig Ricardo Arnoldo Ramírez de León (født 29. desember 1929 i Quetzaltenango, død 11. september 1998 i Guatemala by) er et pseudonym for Ricardo Arnoldo Ramírez de León. Han var en tidligere leder for Guatemalas nasjonale revolusjonære enhet (Unidad Revolucionaria Nacional Guatemalteca, URNG), en væpnet guatemalansk motstandsorganisasjon. På tidspunktet for hans død hadde han stillingen som generalsekretær i URNG. 
Ramírez studerte juss ved Universidad de San Carlos de Guatemala. På slutten av 1940-tallet ble han aktiv som rådgiver i en fagforening for veianlegg. Han ble medlem av kommunistpartiet i Guatemala. Det var på denne tiden at han ble kjent med Che Guevara, som på denne tiden var på turne rundt om i landet. Dette var begynnelsen på deres vennskap gjennom mange år. 
Ramírez begynte to kjempe å kjempe mot Guatemalas diktator, den venstreorienterte presidenten Jacobo Árbenz som ble styrtet av et USA-sponset militærkupp i 1954. Han var blant dem som i 1972 etablerte Ejército Guerrillero de los Pobres, en av de fire organisasjonene som dannet URNG. Ramirez var involvert i diskusjonene mellom Guatemalas regjering og geriljagrupperingene. I 1996 ble han tildelt Felix Houphouët-Boigny-fredsprisen av UNESCO. 
Ramirez døde i Guatemala by i 1998 og etterlot seg kone, tre sønner og fire barnebarn.


== Referanser ==
Fernando Romeo Lucas García

Fernando Romeo Lucas García (født 4. juli 1924, død 27. mai 2006 i Puerto la Cruz, Venezuela) var president i Guatemala fra 1. juli 1978 og til mars 1982. 
Han drev et regime med politisk undertrykkelse og drap på personer som drev med progressiv motstand mot regimet hans. I de siste dagene av hans presidentperiode, ble han fjernet fra makten ved et statskupp som var ledet av general Efrain Rios Montt som deretter utnevnte seg selv til president og han var ansvarlig for noen av de verste overgrepene mot sivile i Guatemalas 36 år lange borgerkrig. 
I 1999 åpnet Spania en straffesak mot Garcia på bakgrunn av gjentatte beskyldninger om tortur og folkemord mot sivile. Imidlertid nektet den venezuelanske øverste domstolen utlevering og de hevdet at de nødvendige bevisene ikke var presentert løftet, de godtok en forespørsel om å sette Garcia i husarrest. Han døde i eksil i Puerto La Cruz, Venezuela i en alder av 82 år. Da hadde han bodd i 12 år sammen med sin kone Elsa Cirigliano. På tidspunktet for hans død led han av Alzheimers og diverse andre plager.


== Referanser ==
Tom Tyrihjell

Tom Tyrihjell (født 16. januar 1945 i Trondheim) er en norsk diplomat, og  ambassadør.Tyrihjell er cand. mag. fra Universitetet i Oslo med fagene historie, fransk og engelsk  Han arbeidet som lærer, oversetter og var informasjonskonsulent i næringslivet før han gikk over i bistandssektoren, der han arbeidet i Redd Barna og UNICEF. I 1993 ble han NORADs stedlige representant i Nicaragua og Sentral-Amerika, en stilling han hadde til 1996. Han var også chargé d'affaires ved Norges ambassade i Managua i Nicaragua. Fra 1997 har han vært tilknyttet Utenriksdepartementet.
I 1998 ble han utnevnt til underdirektør i Utenriksdepartementet og fikk ansvar for seksjonen for menneskerettigheter. Tyrihjell ble i 2000 ambassaderåd ved Norges ambassade i Bogotá i Colombia, der han også var chargé d'affaires. I Colombia var Tyrihjell involvert i forhandlinger mellom landets regjering og opprørsgruppen FARC. Etter perioden i Colombia hadde Tyrihjell spesialoppdrag i Haiti og Thailand, før han i 2007 ble ambassaderåd ved Norges delegasjon til FN i New York. Fra 2007 til 2008 var han chargé d'affaires ved Norges ambassade i Guatemala før han fra 2008 til 2009 var tilbake i Oslo som seniorrådgiver i Utenriksdepartementets seksjon for  Afghanistan og Pakistan. I 2009 ble Tyrihjell utnevnt til ambassadør i Nicaragua. med  sideakkreditering til  Panama og Costa Rica. I 2011-2013  var han ambassadør i Accra (Ghana) og sideakkreditert til Mali, Guinea, Liberia, Senegal. og Sierra Leone.Tyrihjell er ridder av 1. klasse av Den Kongelige Norske Fortjenstorden 


== Referanser ==


== Eksterne lenker ==
Ambassadør Tom Tyrihjell, Norges ambassade i Managua
Vishwamitri

Vishwamitri er en årstidsavhengig elv som renner vestover mellom Mahi og Narmada i Gujarat i India. Den har sitt utspring i åsene ved Pavagadh. 
Vishwamitri renner vestover gjennom byen Vadodara og går sammen med elvene Dhadhar og Khanpur før den renner ut i Khambhatbukta. Dette elvesystemet inkluderer Sayaji Sarovar på Vishwamitri nær Ajwa, og Devdemningen på Dhadhar-armen. Ettersom elven renner gjennom Vadodara er den utsatt for drenering av byens kloakk og spillvann fra nærliggende industri. En studie gjennomført i 2002 av Crocodile Specialist Group har vist at til tross for disse forurensningene, er den 25 km lange strekningen av elven som strekker seg gjennom byen hjemmet til 100 sumpkrokodiller.Vadodara Municipal Corporation (VMC) planlegger å etablere et organ for utvikling av Vishwamitri i tilknytning til Sabarmati Riverfront Development. Det kan ta lang tid, kanskje så mye som 20-25 år, å utvikle elvebredden.


== Referanser ==


== Eksterne lenker ==
(en) Vishwamitri River – kategori av bilder, video eller lyd på Commons
Carlos Arana Osorio

Carlos Manuel Arana Osorio (født 17. juli 1918, død 6. desember 2003) var president i Guatemala mellom 1. juli 1970 og 1. juli 1974.
Carlos Arana ble født i Barberena, i departementet Santa Rosa. Han utdannet seg til oberst i hæren før han ble sendt som ambassadør til Nicaragua. Han meldte seg som presidentkandidat med Eduardo Cáceres som sin visepresident. I desember 1971, ett år etter at han ble valgt til president, så erklærte han unntakstilstand og han gjennomførte en hensynsløs, men effektiv anti-gerilja-kampanje, men den samme kampanjen innebar også trakassering og forfølgelse av sine politiske motstandere, studentledere og fagorganiserte arbeidere.


== Referanser ==
Julio César Méndez Montenegro

Julio César Méndez Montenegro (født 23. november 1915, død 30. april 1996) var den revolusjonære presidenten i Guatemala fra 1. juli 1966 til 1. juli 1970. Han var kommandant i det guatemalanske mlilitære under borgerkrigen i Guatemala.


== Referanser ==
Enrique Peralta Azurdia

Enrique Peralta Azurdia (født 17. juni 1908 i Guatemala by, død 18. februar 1997) var president i Guatemala fra 31. mars 1963 til 1. juli 1966.
Han var kommandant for det guatemalanske militæret under borgerkrigen i Guatemala. Han tok over som president etter statskuppet som ble utført mot den tidligere president Miguel Ydígoras Fuentes. Han er mest kjent for å danne Det demokratiske partiet, ett pro-militært parti som ble skapt etter modell av den institusjonelle revolusjonære partiet, som dominerte hele Guatemalas politikk frem til 1982.


== Referanser ==
Petter Ølberg

Petter Ølberg (født 22. april 1960) er en norsk diplomat og ambassadør, utdannet sosialøkonom. Ølberg har hatt flere utstasjoneringer ved norske ambassader og fra september 2017 er han ambassadør ved Norges ambassade i Berlin. 


== Bakgrunn og virke ==
Ølberg er utdannet sosialøkonom og begynte i 1986 som aspirant i Utenriksdepartementet. I 1999 ble Ølberg utnevnt til ministerråd ved Norges ambassade i Bonn i Forbundsrepublikken Tyskland, der faren Per Martin Ølberg hadde flere stasjoneringer, også som ambassadør. Ølberg ble i 2009 utnevnt til ambassadør i Jordan. Sideakkreditering som ambassadør i Bagdad i Irak fulgte senere samme år.  Fra 2014 var han tilbake i Utenriksdepartementet i Oslo som ekspedisjonssjef. I september 2017 tiltrådte Ølberg som norsk ambassadør i Berlin.Ølberg har vært leder for Norsk Tjenestemannslag i Utenriksdepartementet. Han er sønn av ambassadør og statssekretær Per Martin Ølberg.Kongen utnevnte i 2010 Ølberg til ridder av 1. klasse av Den Kongelige Norske Fortjenstorden «for embetsfortjeneste». I 2018 ble han forfremmet til kommandør.


== Referanser ==
Izabela Jaruga-Nowacka

Izabela Walentyna Jaruga-Nowacka (født 23. august 1950 i Polen, død 10. april 2010 i Smolensk, Russland) var en polsk politiker som tjenestegjorde i det nasjonale parlamentet (Sejm) siden 1993.
Hun studerte til en grad i etnografi ved Universitetet i Warszawa. På 1970- og 1980-tallet arbeidet hun ved Institutt for vitenskapspolitikk og høyere utdannelse og Institutt for sosialistiske land under Det polske vitenskapsakademiet. Hun var personlig ikke-politisk aktiv i den kommunistiske perioden, men i 1991 meldte hun seg inn i det politiske partiet Ruch Demokratyczno-Społeczny og ved valget i 1993 ble hun valgt inn til det polske Sejmen som medlem av Unia Pracy («Arbeidets forbund».
Hun hadde en fire år lang pause fra politikken mellom 1997 og 2001. I mai 2004 steg hun i gradene helt til hun ble utnevnt til visestatsminister under daværende statsminister Marek Belka, og hun hadde denne posisjonen frem til oktober 2005. Hun var en dedikert feminist og hun ble medlem av Semj i perioden 1993–1997 og igjen mellom 2001 og 2005 Sejm. Hun var igjen medlem av Semj fra 2005 til 2007 og hun ble valgt inn til sin fjerde periode i parlamentet i oktober 2007.
Hun var ombord  på flyet Tupolev Tu-154 under Smolensk-ulykken der også Polens daværende president Lech Kaczyński var med på. Flyet krasjet i nærheten av flyplassen i Smolensk i Russland den 10. april 2010. Flykrasjet drepte alle passasjerene om bord på flyet. Nesten hele Polens politiske elite var ombord på dette flyet.


== Referanser ==


== Eksterne lenker ==
Offisielt nettsted 
(en) Izabela Jaruga-Nowacka – kategori av bilder, video eller lyd på Commons 
(en) Izabela Jaruga-Nowacka hos Europarådets parlamentarikerforsamling
East Asia Summit

East Asia Summit (EAS) er et årlig forum som hvor lederne for 16 land i Øst-Asia møtes. EAS-møtene avholdes etter de årlige ASEAN-møtene. Det første møtet fant sted i Kuala Lumpur den 14. desember 2005. 
De 16 landene som deltok på de første møtene er:


== Møtene ==


== Referanser ==